ddrg/super_eurlex huggingface dataset:
2011/0153 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

seasamh ón gComhairle maidir le rialachán ó Pharlaimint na hEorpa agus ón gComhairle a ghlacadh lena leasaítear rialacháin áirithe a bhaineann leis an gcomhbheartas tráchtála maidir le cumhachtaí tarmligthe a thabhairt chun bearta áirithe a ghlacadh (2011/0153 (COD))

An dáta a seoladh an togra chuig Parlaimint na hEorpa agus chuig an gComhairle (doiciméad COM(2011) 349 final – (2011/0153 (COD)): || 15 Meitheamh 2011

Dáta na tuairime ó Choiste Eacnamaíoch agus Sóisialta na hEorpa: || n.b.

Dáta an tseasaimh ó Pharlaimint na hEorpa, an chéad léamh: || 22 Samhain 2012

An dáta a glacadh an seasamh ón gComhairle: || 15 Samhain 2013

2. CUSPÓIR AN TOGRA ÓN gCOIMISIÚN

Léiríonn an togra na hathruithe i gcreat dlí an Aontais agus an chothromaíocht institiúideach de thoradh theacht i bhfeidhm Chonradh Liospóin. Ailínítear na rialacháin atá ann le hAirteagal 290 agus Airteagal 291 de CFAE agus le Rialachán (AE) Uimh. 182/2011 ó Pharlaimint na hEorpa agus ón gComhairle lena leagtar síos na rialacha agus na prionsabail ghinearálta a bhaineann le sásraí maidir le rialú ag na Ballstáit ar fheidhmiú chumhachtaí cur chun feidhme an Choimisiúin.

Gabhann an togra seo leis an gcéad togra ón gCoimisiún maidir le beartas trádála, dá ngairtear "Acht Omnibus um Thrádáil I" (2011/0039 (COD)" agus déantar scrúdú ar na nósanna imeachta cinnteoireachta uile atá fágtha sa reachtaíocht maidir le beartas trádála chun iad a oiriúnú, más iomchuí, don chóras le haghaidh gníomhartha tarmligthe atá leagtha síos in Airteagal 290.

Trí na nósanna imeachta ar na gnáthnósanna imeachta a ailíniú, ceadófar tuiscint níos éasca faoin togra freisin ar na nósanna imeachta is infheidhme maidir le beartas trádála agus le forálacha trédhearcachta an rialacháin chothrománaigh cuirfear leis an trédhearcacht i ndáil le seoladh beartais trádála ina hiomláine.

3. BARÚLACHA MAIDIR LEIS AN SEASAMH ÓN gCOMHAIRLE

Tá an seasamh ón gComhairle ar an gcéad léamh i gcomhréir le toradh an idirphlé thrípháirtigh dheireanaigh idir Parlaimint na hEorpa agus an Chomhairle a tionóladh an 5 Meitheamh 2013, agus a dhaingnigh an dá institiúid ina dhiaidh sin ar leibhéal COREPER agus an Choiste um Thrádáil Idirnáisiúnta (INTA) in Iúil 2013.

4. CONCLÚID

Is féidir leis an gCoimisiún glacadh leis na leasuithe a rinne an Chomhairle ar an togra uaidh.
2006/0084 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis

an seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle maidir le himscrúduithe arna ndéanamh ag an Oifig Eorpach Frith‑Chalaoise (OLAF) agus lena n-aisghairtear Rialachán (CE) Uimh. 1073/1999 ó Pharlaimint na hEorpa agus ón gComhairle agus Rialachán (Euratom) Uimh. 1074/1999 ón gComhairle

1. Cúlra

An dáta a seoladh an togra chuig Parlaimint na hEorpa agus chuig an gComhairle (doiciméad COM(2006) 244 final – 2006/0084 COD): || 4 Iúil 2006

Dáta na tuairime ó Choiste Eacnamaíoch agus Sóisialta na hEorpa: || neamhbhainteach

Dáta an tseasaimh ó Pharlaimint na hEorpa, an chéad léamh: || 20 Samhain 2008

An dáta a seoladh an togra leasaithe: || 17 Márta 2011

An dáta a glacadh an seasamh ón gComhairle || 25 Feabhra 2013

2. Cuspóir an togra ón gCoimisiún

An togra leasaithe ón gCoimisiún lena leasaítear Rialachán (CE) 1073/1999 maidir le himscrúduithe arna ndéanamh ag OLAF, is é is aidhm leis soiléiriú a dhéanamh ar chearta nós imeachta na ndaoine lena mbaineann imscrúduithe OLAF agus éifeachtúlacht na n‑imscrúduithe sin a fheabhsú, mar aon le feabhas a chur ar an gcomhar idir OLAF agus a chomhpháirtithe (institiúidí agus comhlachtaí an AE, na Ballstáit agus eagraíochtaí idirnáisiúnta). Tá sé d’aidhm ag an togra ról Choiste Maoirseachta OLAF a shoiléiriú freisin agus malartú tuairimí a bhunú leis na hinstitiúidí ar leibhéal polaitiúil chun tosaíochtaí beartais na hOifige a phlé.

3. Tráchtaí maidir leis an seasamh ón gComhairle

An 20 Samhain 2008, ghlac Parlaimint na hEorpa rún[1] ar an gcéad léamh faoin nós imeachta comhchinnteoireachta. Moladh ann tuairim is céad leasú ar an togra ón gCoimisiún.

I Márta 2011 ghlac an Coimisiún togra leasaithe le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1073/1999 maidir le himscrúduithe arna ndéanamh ag an Oifig Eorpach Frith‑Chalaoise (OLAF) agus lena n-aisghairtear Rialachán (Euratom) Uimh. 1074/1999.

Bhí plé neamhfhoirmiúil trípháirteach ann ó Dheireadh Fómhair 2011 go mí an Mheithimh 2012, d'fhonn teacht ar chomhaontú ag an gcéad léamh sa Chomhairle.

An 4 Nollaig 2012, dhearbhaigh an Chomhairle gur thángthas ar chomhaontú polaitiúil maidir leis an téacs comhaontuithe agus, an 25 Feabhra 2013, ghlac an Chomhairle a seasamh ag an gcéad léamh. Na leasuithe ar fad a thugtar isteach le togra leasaithe an Choimisiúin, comhaontaíodh iad le linn an phlé neamhfhoirmiúil trípháirtigh.

4. Conclúid

Dá bhrí sin, is féidir leis an gCoimisiún glacadh leis na leasuithe a rinne an Chomhairle ar an togra uaidh.

[1] Rún reachtach ó Pharlaimint na hEorpa an 20 Samhain 2008 maidir leis an togra le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1073/1999 maidir le himscrúduithe arna ndéanamh ag an Oifig Eorpach Frith-Chalaoise (OLAF), P6_TA-PROV(2008) 553. Maidir leis an tuairisc ullmhúcháin, féach A6-0394/2008 .
2010/0262 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis

an Seasamh ón gComhairle i ndáil le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 428/2009 lena ndéantar córas Comhphobail a chur ar bun chun rialú a dhéanamh ar onnmhairiú, ar aistriú agus ar bhróicéireacht ítimí dé-úsáide agus ar iad a bheith ar idirthuras

1. Cúlra

An dáta a seoladh an togra chuig Parlaimint na hEorpa agus chuig an gComhairle (doiciméad COM(2010) 509 leagan deireanach – 2010/0262 COD): || 27/09/2010

An dáta ar tugadh an seasamh ó Pharlaimint na hEorpa, ar an gcéad léamh: || 13/09/2011

An dáta a glacadh leis an seasamh ón gComhairle: || 21/02/2012

2. Cuspóir an togra ón gCoimisiún

Ceanglaíonn córas an AE chun onnmhairí dé-úsáide a rialú, mar atá leagtha amach i Rialachán (CE) Uimh. 428/2009, údarú le haghaidh onnmhairiú na n-ítimí dé-úsáide atá liostaithe in Iarscríbhinn I a ghabhann leis an Rialachán. De réir Airteagal 15 de Rialachán (CE) Uimh. 428/2009, déanfar an liosta a leagtar amach in Iarscríbhinn I a nuashonrú i gcomhréir leis na hoibleagáidí ábhartha agus leis na ceanglais ábhartha, agus le haon mhodhnú orthu sin lenar ghlac Ballstáit, mar chomhaltaí de chórais idirnáisiúnta neamhiomadaithe agus de shocruithe idirnáisiúnta maidir le rialú onnmhairí, nó trí na conarthaí ábhartha idirnáisiúnta a dhaingniú.

Dá bhrí sin, is é an cuspóir atá ag an togra ón gCoimisiúin an liosta rialaithe atá leagtha amach in Iarscríbhinn I den Rialachán a nuashonrú trí mhodhnuithe a aontaíodh sna córais idirnáisiúnta rialaithe onnmhairí a thabhairt isteach.

3. Barúlacha faoin seasamh ón gComhairle

Bhí modhnuithe ar an liosta rialaithe, a aontaíodh sna córais idirnáisiúnta rialaithe onnmhairí i 2009, cumhdaithe sa togra bunaidh ón gCoimisiún. Tá sé beartaithe sa seasamh ón gComhairle an liosta rialaithe a nuashonrú tuilleadh trí mhodhnuithe a aontaíodh sna córais idirnáisiúnta rialaithe onnmhairí i 2010. Beidh ar chumas an AE cloí lena ghealltanais idirnáisiúnta maidir le rialuithe ar onnmhairí agus cabhrófar go mór le honnmhaireoirí an AE trí na modhnuithe ar an liosta rialaithe ó 2009 agus 2010 araon a áireamh sa chleachtadh atáthar a dhéanamh faoi láthair chun an liosta a nuashonrú.

4. Barúlacha faoi sheasamh Pharlaimint na hEorpa

Thacaigh Parlaimint na hEorpa leis an togra bunaidh ón gCoimisiún an 13 Meán Fómhair 2011 agus tá sé curtha in iúl aici go dtacaíonn sí le tuilleadh modhnuithe ar an liosta rialaithe a thabhairt isteach i gcomhréir le gealltanais idirnáisiúnta faoi mar a mhol an Chomhairle.

5. Conclúid

Glacann an Coimisiún leis an seasamh ón gComhairle.
2009/0006 (COD)

TUAIRIM ÓN gCOIMISIÚN de bhun Airteagal 294(7)(c) den Chonradh ar Fheidhmiú an Aontais Eorpaigh, maidir le leasú[leasuithe] Pharlaimint na hEorpa ar sheasamh na Comhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le hainmneacha teicstílí agus lipéadú gaolmhar táirgí teicstíle

(Téacs atá ábhartha maidir leis an LEE)

1. Réamhrá

Foráiltear le hAirteagal 294(7)(c) den Chonradh ar Fheidhmiú an Aontais Eorpaigh go dtabharfaidh an Coimisiún tuairim uaidh ar na leasuithe atá molta ag Parlaimint na hEorpa ag an dara léamh. Leagann an Coimisiún amach thíos a thuairim ar na leasuithe atá molta ag an bParlaimint.

2. Cúlra

An dáta a seoladh an togra chuig an bParlaimint agus an Chomhairle: 30 Eanáir 2009

Dáta na tuairime ó Pharlaimint na hEorpa ag an gcéad léamh: 18 Bealtaine 2010

Tuairim ón gCoiste Eacnamaíoch agus Sóisialta: 16 Nollaig 2009

An dáta a glacadh seasamh na Comhairle: 6 Nollaig 2010

Dáta chomhaontú COREPER ar an gcomhréiteach ag an dara léamh: 20 Aibreán 2011

Dáta na tuairime ó Pharlaimint na hEorpa ag an dara léamh: 11 Bealtaine 2011

3. Cuspóir an togra ón gCoimisiún

Glacadh an togra ón gCoimisiún i gcomhthéacs an tionscnaimh 'Rialáil Níos Fearr.' Is é is aidhm don togra simpliú agus feabhsú a dhéanamh ar an gcreat rialála atá ann cheana maidir le táirgí teicstíle a lipéadú d'fhonn a spreagadh go bhforbrófar agus go nglacfar le snáithíní nua agus nuálaíocht san earnáil teicstíle agus éadaigh. Chun an cuspóir ginearálta sin a bhaint amach, díríonn an togra ar an méid seo a leanas:

· An próiseas reachtach a éascú d’fhonn an reachtaíocht a chur in oiriúint don chur chun cinn teicniúil trí bhíthin na trí Threoir atá ann cheana a aistriú isteach in aon Rialachán amháin, rud a sheachnódh an gá le nuashonruithe nach bhfuil iontu ach nuashonruithe teicniúla a thrasuíomh.

· An tréimhse a ghiorrú idir an uair a chuirtear iarratas isteach agus an uair a ghlactar ainm nua don snáithín.

4. Tuairim ón gCoimisiún ar leasuithe Pharlaimint na hEorpa

Comhréiteach cothrom atá i dtuairim Pharlaimint na hEorpa ag an dara léamh an 11 Bealtaine 2011, lena ndéantar méid teoranta leasuithe ar sheasamh na Comhairle chun tuilleadh faisnéise a chur ar fáil do thomhaltóirí maidir le codanna neamhtheicstíleacha de bhunús ainmhíoch a bheith i láthair agus maidir le comhdhéanamh iomlán táirgí teicstíle. I gclásal maidir le hathbhreithniú cuimsitheach iarrtar ar an gCoimisiún scrúdú a dhéanamh ar lipéadú táirgí teicstíle a chomhchuibhiú tuilleadh, lena n-áirítear scéim um lipéadú maidir le hionad tionscnaimh. Tá téacs an chomhréitigh ag teacht le cuspóir ginearálta an togra.

Is toradh é seasamh na Parlaiminte ar chomhréiteach a rinneadh le linn comhráite idir na trí pháirtí a tionóladh an 12 Aibreán 2011 agus a daingníodh an 20 Aibreán 2011 sa Chomhairle.

5. Conclúid

Glacann an Coimisiún leis na leasuithe dar vótáil Parlaimint na hEorpa ag an dara léamh de réir an téacs chomhréitigh ón gComhairle agus ó Pharlaimint na hEorpa a bhfuil tuairisc air thuas.
[pic] | COMISIÚN NA gCOMHPHOBAL EORPACH |

An Bhruiséil, 22.6.2009

COIM(2009)305 leagan deireanach

2007/0099/COD

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE ar leasuithe Pharlaimint na hEorpa do chomhsheasamh na Comhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le comhrialacha le haghaidh rochtana ar an margadh idirnáisiúnta tarlaithe de bhóthar (athmhúnlú)

LENA LEASAÍTEAR AN TOGRA ÓN gCOIMISIÚN i gcomhréir le hAirteagal 250(2) de Chonradh CE

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE ar leasuithe Pharlaimint na hEorpa do chomhsheasamh na Comhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le comhrialacha le haghaidh rochtana ar an margadh idirnáisiúnta tarlaithe de bhóthar (athmhúnlú)

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún a thuairim uaidh ar na leasuithe a mhol Parlaimint na hEorpa ag an dara léamh. Leagann an Coimisiún amach thíos a thuairim ar na leasuithe atá molta ag an bParlaimint.

2. Cúlra

An dáta ar seoladh an togra chuig Parlaimint na hEorpa agus chuig an gComhairle (doiciméad COIM(2007)265 leagan deireannach – 2007/0099COD): | 23 Bealtaine 2007 |

An dáta ar tugadh an tuairim ó Choiste Eacnamaíoch agus Sóisialta na hEorpa: | 12 Márta 2008 |

An dáta ar tugadh an tuairim ó Pharlaimint na hEorpa an chéad léamh: | 21 Bealtaine 2008 |

An dáta ar seoladh an togra leasaithe: | 13 Meitheamh 2008 |

An dáta ar glacadh an comhsheasamh: | 9 Eanáir 2009 |

An dáta ar tugadh an tuairim ó Pharlaimint na hEorpa, an dara léamh: | 23 Aibreán 2009 |

3. Cuspóir an togra

Is é cuspóir an togra a ghlac an Coimisiún an 23 Bealtaine 2007 comhrialacha a bhunú le haghaidh rochtana ar an margadh idirnáisiúnta tarlaithe de bhóthar. Gabhfaidh an togra ionad dhá rialachán maidir le rochtain ar an margadh do tharlóirí bóthair agus ionad treorach ón gComhairle lena ndíolmhaítear modhanna iompair áirithe ón údarú. Is é cuspóir an togra, as measc cuspóirí eile, cur i bhfeidhm na rialachán maidir le cabatáiste de bhóthar a fheabhsú trí bhíthin an sainiú air a shoiléiriú.

4. Tuairim ón g COIMISIÚIN AR NA LEASUITHE Ó PHARLAIMINT NA h EORPA

Tar éis roinnt míonna d'idirbheartaíocht faoi Uachtaránacht Phoblacht na Seice, tá an Pharlaimint agus an Chomhairle tagtha ar chomhaontú ag an dara léamh, go háirithe maidir le sainiú ar cad is cabatáiste ann. Féadfaidh an Coimisiún glacadh leis na leasuithe comhréitigh a ghlac Parlaimint na hEorpa tar éis an dara léamh chun an comhaontú seo a dhaingniú.

5. Conclúid

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.
[pic] | COMISIÚN NA gCOMHPHOBAL EORPACH |

An Bhruiséil, 22.6.2009

COIM(2009)307 leagan deireanach

2007/0097/COD

TUAIRIM ÓN gCOIMISIÚN de bhun phointe (c) den tríú fomhír d'Airteagal 251(2) de Chonradh CE ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le comhrialacha le haghaidh rochtana ar an margadh idirnáisiúnta do sheirbhísí cóiste agus bus (athmhúnlú)

LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

TUAIRIM ÓN gCOIMISIÚNde bhun phointe (c) den tríú fomhír d'Airteagal 251(2) de Chonradh CEar leasuithe Pharlaimint na hEorpaar an gcomhsheasamh ón gComhairle maidir leis antogra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le comhrialacha le haghaidh rochtana ar an margadh idirnáisiúnta do sheirbhísí cóiste agus bus (athmhúnlú)

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún tuairim uaidh ar na leasuithe a mhol Parlaimint na hEorpa ag an dara léamh. Leagann an Coimisiún amach thíos a thuairim ar na leasuithe atá molta ag an bParlaimint.

2. Cúlra

An dáta ar seoladh an togra chuig an bParlaimint agus chuig an gComhairle (doiciméad COIM(2007)264 leagan deireanach – 2007/0097/COD): | 23 Bealtaine 2007 |

Dáta na tuairime ó Choiste Eacnamaíoch agus Sóisialta na hEorpa: | 26 Meán Fómhair 2007 |

Dáta na tuairime ó Pharlaimint na hEorpa ag an gcéad léamh: | 5 Meitheamh 2008 |

An dáta ar seoladh an togra leasaithe: | 13 Meitheamh 2008 |

An dáta ar glacadh an comhsheasamh: | 9 Eanáir 2009 |

Dáta na tuairime ó Pharlaimint na hEorpa ag an dara léamh: | 23 Aibreán 2009 |

3. Cuspóir an togra

Is é is cuspóir don togra a ghlac an Coimisiún an 23 Bealtaine 2007 comhrialacha a bhunú le haghaidh rochtana ar an margadh do sheirbhísí cóiste agus bus. Gabhfaidh an togra ionad dhá Rialachán a bhfuil feidhm acu faoi láthair. Ar cheann de na príomhchuspóirí tá simpliú an nós imeachta údaraithe maidir le seirbhísí rialta iompair idirnáisiúnta do phaisinéirí.

4. TUAIRIM ÓN g COIMISIÚIN AR NA LEASUITHE Ó PHARLAIMINT NA h EORPA

Tar éis roinnt míonna d'idirbheartaíocht faoi Uachtaránacht Phoblacht na Seice, tá an Pharlaimint agus an Chomhairle tagtha ar chomhaontú ag an dara léamh, go háirithe maidir le riail nua de dhá lá dhéag a thabhairt isteach. Féadfaidh an Coimisiún glacadh leis na leasuithe comhréitigh a ghlac Parlaimint na hEorpa ag deireadh an dara léamh chun an comhaontú seo a dhaingniú.

5. Conclúid

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.
Tuairim ón gCoimisiún i gcomhréir le pointe (c) den tríú fomhír d'Airteagal 251(2) de Chonradh CE maidir le leasuithe Pharlaimint na hEorpa ar chomhsheasamh na Comhairle maidir leis an togra le haghaidh Rialacháin ó Pharlaimint na hEorpa agus ón gComhairle lena mbunaítear creat comhchoiteann do chláir ghnólachtaí chun críocha staidrimh agus lena n-aisghairtear Rialachán (CEE) Uimh. 2186/93 ón gComhairle lena leasaítear an togra ón gCoimisiún de bhun Airteagal 250(2) de Chonradh CE /* COIM/2007/0820 leagan deireanach - COD 2005/0032 */





[pic] | COIMISIÚN NA gCOMHPHOBAL EORPACH | An Bhruiséil13.12.2007 COIM(2007) 820 leagan deireanach 2005/0032 (COD) TUAIRIM ÓN gCOIMISIÚN i gcomhréir le pointe (c) den tríú fomhír d'Airteagal 251(2) de Chonradh CE maidir le leasuithe Pharlaimint na hEorpa ar chomhsheasamh na Comhairle maidir leis an togra le haghaidh Rialacháin ó Pharlaimint na hEorpa agus ón gComhairle lena mbunaítear creat comhchoiteann do chláir ghnólachtaí chun críocha staidrimh agus lena n-aisghairtear Rialachán (CEE) Uimh. 2186/93 ón gComhairle LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE 2005/0032 (COD) TUAIRIM ÓN gCOIMISIÚNi gcomhréir le pointe (c) den tríú fomhír d'Airteagal 251(2) de Chonradh CE maidir le leasuithe Pharlaimint na hEorpa ar chomhsheasamh na Comhairle maidir leis an togra le haghaidh Rialacháin ó Pharlaimint na hEorpa agus ón gComhairle lena mbunaítear creat comhchoiteann do chláir ghnólachtaí chun críocha staidrimh agus lena n-aisghairtear Rialachán (CEE) Uimh. 2186/93 ón gComhairle 1. Cúlra - Togra curtha faoi bhráid Pharlaimint na hEorpa agus na Comhairle (COIM(2005)112 –– 2005/0032 (COD)) an 5 Aibreán 2005 - Tuairim ó Pharlaimint na hEorpa (an chéad léamh) (PE A6-0194/2006) an 1 Meitheamh 2006 - Comhsheasamh glactha ag an gComhairle an 21 Bealtaine 2007 - Tuairim ó Pharlaimint na hEorpa (an dara léamh) (P6_TA-PROV(2007)0479 – A6-0353/2007) an 25 Deireadh Fómhair 2007 2. aidhm leis an togra ón g COIMISIÚN Is é is aidhm don togra an Rialachán atá ann cheana maidir le cláir ghnólachtaí chun críocha staidrimh a athrú chun dáta ionas go gcuirfear ceanglais nua san áireamh, go háirithe: - i ngeall ar dhomhandú an gheilleagair is gá faisnéis a bhailiú ar na grúpaí fiontair; - ó tharla go bhfuil gníomhaíochtaí na n-earnálacha éagsúla lánpháirtithe is gá an geilleagar ar fad a chuimsiú go hiomlán; - éilíonn an Margadh Aonair comparáideacht staidrimh feabhsaithe, a bhraitheann go háirithe ar fhoinsí comhchuibhithe bheith ar fáil do líon na ngnólachtaí a oibríonn san AE 3. Tuairim ón g COIMISIÚN MAIDIR LEIS NA LEASUITHE ARNA MOLADH AG AN b P ARLAIMINT 3.1. Achoimre ar sheasamh an Choimisiúin Ghlac an Pharlaimint dhá leasú. Is féidir leis an gCoimisiún glacadh leis an dá leasú mar atá siad; soiléirithe dlí atá sna leasuithe nach n-athraíonn an tsubstaint. 4. Conclúid Glacann an Coimisiún leis na leasuithe go léir arna nglacadh ag an bParlaimint.
Fógra le haghaidh na ndaoine atá faoi réir na mbeart sriantach dá bhforáiltear i gCinneadh (CBES) 2017/1775, arna leasú le Cinneadh (CBES) 2022/2440 ón gComhairle, agus i Rialachán (AE) 2017/1770 ón gComhairle, arna chur chun feidhme le Rialachán Cur Chun Feidhme (AE) 2022/2436 ón gComhairle maidir le bearta sriantacha i bhfianaise na staide i Mailí

(2023/C 17/02)

Dírítear aird na ndaoine a luaitear in Iarscríbhinn II a ghabhann le Cinneadh (CBES) 2017/1775 ón gComhairle (1), arna leasú le Cinneadh (CBES) 2022/2440 ón gComhairle (2), agus in Iarscríbhinn Ia a ghabhann le Rialachán (AE) 2017/1770 ón gComhairle (3), arna chur chun feidhme le Rialachán Cur Chun Feidhme (AE) 2022/2436 ón gComhairle (4) maidir le bearta sriantacha i bhfianaise na staide i Mailí ar an bhfaisnéis seo a leanas.

Chinn Comhairle an Aontais Eorpaigh an 12 Nollaig 2022 na bearta sriantacha dá bhforáiltear i gCinneadh (CBES) 2017/1775 a athnuachan go dtí an 14 Nollaig 2023 agus leasú a dhéanamh ar na ráitis ar chúiseanna agus ar an bhfaisnéis don chúigear a áirítear ar liosta na ndaoine nádúrtha nó dlítheanacha, na n-eintiteas nó na gcomhlachtaí atá faoi réir na mbeart sriantach a leagtar amach in Iarscríbhinn II a ghabhann le Cinneadh (CBES) 2017/1775 agus in Iarscríbhinn Ia a ghabhann le Rialachán (AE) 2017/1770.

Cuirtear in iúl do na daoine lena mbaineann gur féidir iarratas a dhéanamh chuig údaráis inniúla an Bhallstáit nó na mBallstát ábhartha, mar a léirítear sin sna suíomhanna gréasáin a luaitear in Iarscríbhinn II a ghabhann le Rialachán (AE) 2017/1770 a bhaineann le bearta sriantacha i bhfianaise na staide i Mailí, chun údarú a fháil cistí reoite a úsáid chun bunriachtanais nó íocaíochtaí sonracha a chumhdach (cf. Airteagal 3 den Rialachán).

Féadfaidh na daoine lena mbaineann iarraidh ar athbhreithniú an chinnidh iad a áireamh ar an liosta thuasluaite, mar aon le doiciméadacht tacaíochta, a chur faoi bhráid na Comhairle. Ní mór gach iarraidh den chineál sin a sheoladh, faoin 1 Meán Fómhair 2023, chuig:

Comhairle an Aontais Eorpaigh An Ardrúnaíocht RELEX.1 Gnóthaí Domhanda agus Cothrománacha Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Cuirfear aon bharúlacha a gheofar san áireamh chun críoch athbhreithniú tréimhsiúil na Comhairle, i gcomhréir le hAirteagal 6 de Chinneadh (CBES ) 2017/1775 agus le hAirteagal 12 de Rialachán (AE) 2017/1770.

Cuirtear in iúl do na daoine lena mbaineann freisin gur féidir leo cur i gcoinne chinneadh na Comhairle os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos sa dara mír d’Airteagal 275, agus sa cheathrú agus sa séú mír d’Airteagal 263, den Chonradh ar Fheidhmiú an Aontais Eorpaigh.

(1) IO L 251, 29.9.2017, lch. 23.

(2) IO L 319, 13.12.2022, lgh. 68.

(3) IO L 251, 29.9.2017, lch. 1.

(4) IO L 319, 13.12.2022, lgh. 8.